[{"text_idx": "#000000", "text": "Ku\u0308u\u0308nileid sai uue kodu Ja\u0308rva-Jaanis"}, {"text_idx": "#000002", "text": "Viimati ka\u0308is buss Tartus kapitaalremondis 1989. aasta novembris. Teostatud remondi kvaliteeti vo\u0303iks nimetada pehmelt o\u0308eldes no\u0303rgaks. Bussi leidmise hetkel enam-va\u0308hem viisakas seisukord oli sa\u0308ilinud vaid ta\u0308nu sellele, et ligi ku\u0308mme aastat seisis so\u0303iduk katuse all. Va\u0308litingimustes oleks niiskus ja korrosioon viimases kapitaalremondis tehtuga paari-kolme aastaga u\u0308hele poole saanud. Kereplekid on 1989. aastal tehases kapitaalremondi ka\u0308igus asendatud vaid osaliselt, uute plekkide paigaldamisega pole aga palju vaeva na\u0308htud \u2013 kere alumise ringi plekid on paigaldatud servaga u\u0308lemiste plekkide peale. Va\u0308lja on vahetatud ka enamus esiosa plekke. Kere akende alune, akende u\u0308mbrus ja katus pa\u0308rinevad vanemast ajast. Lisaks torkas silma peale kapitaalremonti juhtunud o\u0303nnetuse parandusto\u0308o\u0308d parempoolse katusekumeruse kallal. Buss on katuse nurgaga millegi vastu so\u0303itnud ja pika vao katuse ku\u0308ljele ku\u0308ndud. Seda vagu on kolhoosito\u0308o\u0308kojas otstarbekalt ja ilma suurema esteetikatundeta parandatud."}, {"text_idx": "#000003", "text": "Peale liivapaberimeeskonna pa\u0308evapikkust to\u0308o\u0308d bussi kallal tuli la\u0308bivat roostet na\u0308htavale vaid paaris kohas \u2013 uste allservas ning tagumise parema rattakoopa kohal, kus roosteuss oli oma to\u0308o\u0308ga kenasti seestpoolt va\u0308ljapoole hakkama saanud. Nende kohtade peale paigaldati terasneetidega tsinkplekist lapid. Aprilli keskpaigaks oli bussi kere esimese krundikihi all. Ja\u0308rge ja\u0308i ootama katuse lihvimine ja kruntimine. Pealmise va\u0308rvikihi alt tuli na\u0308htavale ka vana, helesinine va\u0308rvikiht, mis veelkord kinnitab, et viimane kapitaalremont teostati kerele vaid osaliselt."}, {"text_idx": "#000004", "text": "Enne jaanipa\u0308eva o\u0303nnestus kereto\u0308o\u0308dega jo\u0303uda sinnamaale, et kogu buss oli va\u0308rvimiseks ette valmistatud. Ko\u0303ik roostesed kohad u\u0308le ka\u0308idud, kaetud rooste-eemalduskrundiga ning sinna peale lastud pritspahtlit."}, {"text_idx": "#000005", "text": "Jaanipa\u0308eval toimus kere va\u0308rvimine. Po\u0303hiva\u0308rviks valiti originaalila\u0308hedane hall toon, triipude jaoks sinine."}, {"text_idx": "#000006", "text": "Seoses Ja\u0308rva-Jaani vabatahtliku tulero\u0303rje 110. aastapa\u0308eva ta\u0308histamisega 17.-19. juulil 2009 lisati ka TA-6-1 buss aastapa\u0308eva paraadil osalevate so\u0303idukite nimekirja. Ta\u0308nu sellele tekkis meeskonnal kindel ta\u0308htaeg, mil buss so\u0303idukorda saama pidi. Na\u0308dal enne paraadi toimus bussi komplekteerimine, pisidetailide va\u0308rvimine jms."}, {"text_idx": "#000007", "text": "Loetud pa\u0308evad enne ta\u0308htsat su\u0308ndmust u\u0308hendati prooviso\u0303iduks ku\u0308tusepumba toru ku\u0308tusepaagi torustikuga. See osutus to\u0303siseks veaks! Va\u0308rvito\u0308o\u0308de ka\u0308igus oli bussi mano\u0308o\u0308verdamiseks masinapargis kasutatud kanistrist bensiinivo\u0303ttu \u2013 mootor to\u0308o\u0308tas laitmatult. Torustiku u\u0308hendamisel liikus ku\u0308tusepaagis olnud sete ja praht karburaatorisse, ummistas du\u0308u\u0308sid ning ka torustiku paagist ku\u0308tusepumbani. Torustiku la\u0308bipuhumisel ummistus kadus kuid karburaatori puhastus erilist efekti ei andnud. Tekkis tunne, et paraadipa\u0308evaks ei jo\u0303ua mootorit uuesti to\u0308o\u0308korda saada \u2013 paraadini oli ja\u0308a\u0308nud vaid u\u0308ks pa\u0308ev."}, {"text_idx": "#000008", "text": "Ta\u0308nu headele inimestele o\u0303nnestus pa\u0308ev enne saada uus \u041a-22\u0413 karburaator ning see kiirelt paigaldada. Va\u0308lja tuli vahetada ka ku\u0308u\u0308nlad, puhastatud sai jagaja kaas, eemaldatud vee leke plokikaane kraani vahelt. Laupa\u0308eva hommikul oli buss so\u0303iduvalmis \u2013 seekord siiski bensiinivo\u0303tuga kanistrist. Ku\u0308tusepaagi ja torustiku puhastus ja\u0308i ootama oma ja\u0308rge."}, {"text_idx": "#000010", "text": "Buss osales 2010. a. augustis Ja\u0308rva-Jaanis toimunud \u00abEhitatud Eestis\u00bb paraadil. Selleks ajaks sai u\u0308le ka\u0308idud ka eelmisel suvel tegemata ja\u0308a\u0308nud to\u0308o\u0308d \u2013 po\u0303hilise asjana ku\u0308tusesu\u0308steemi puhastus."}]